Serviciul de informații al Ministerului britanic al Apărării a semnalat, sâmbătă, un progres al trupelor ruse în ultimele săptămâni și capacitatea armatei ruse de a absorbi pierderile.
Serviciile britanice susțin în raportul periodic dat publicității cu privire la războiul din Ucraina, că Federația Rusă a făcut progrese pe front în ultimele săptămâni, păstrează un avantaj numeric și este capabilă să absoarbă pierderile.
"Forțele ruse au continuat să avanseze treptat spre vest de la Avdiivka. La sfârșitul lunii martie, este aproape sigur că au preluat controlul a două sate - Tonenke și Orlivka - și continuă să încerce să cucerească alte sate din zonă. Rusia și-a continuat atacurile asupra altor câtorva puncte de pe linia frontului, dar a făcut puține progrese în ultimele săptămâni", spune spionajul militar britanic.
Potrivit serviciilor britanie, Rusia "menține un avantaj cantitativ semnificativ, depășind Ucraina la cantitatea de muniție și echipament".
"Probabil că Rusia recrutează aproximativ 30.000 de oameni în armată în fiecare lună și va putea, cel mai probabil, să absoarbă pierderile și să continue atacurile menite să epuizeze forțele ucrainene", se mai arată în comunicatul serviciului de informații al Ministerului britanic al Apărării.